Siasa za migawanyiko na adhari zake kwa jamii nchini

SIASA ZA MGAWANYIKO NA ATHARI YAKE KWA JAMII/ NCHI 
Siasa ni mchezo wa paka na panya na siasa inapochezwa vibaya wananchi huumia. Siasa za mgawanyiko huathiri jamii kwa njia mbali mbali.
Siasa za mgawanyiko huchangia uchumi wa nchi kudidimia. Nchi haiweza kuendelea iwapo wananchi hawana uungano kwa pamoja. Kama wasemavyo wahenga, kidole kimoja hakivunji chawa. Wananchi wakigawanyika basi na uchumi wa nchi huzidi kuzorota. 
Kwa nchi iliyo na jamii nyingi, siasa za mgawanyiko huweza kuibua ukabila kwani jamii hizi zikakuwa zimegawanyika. Jambo hili la ukabila ni hatari sana kwa taifa kwani ni vigumu kuogoza watu waliogawanyika. Hili huchangia kwa serikali isiyo na nguvu na vita  vya kila mara. 
Siasa za mgawanyiko pia huchangia kusimamisha miradi muhimu iliyotengwa kuwasaidia wananchi. Wananchi wanapogawanyika kisiasa, wanasiasa huchukua fursa hii ni kuiba pesa zilizotengwa za miradi mbalimbali. 
Visa vya vita pia huongezeka wakati kuna mgawanyiko wa kisiasa. Vita hivi huzuka baada ya vikundi tofauti kutokubaliana. Vita hivi husababisha madhara mengi nchini kama vile uharibifu wa mali. Jambo hili pia huchangia kuzorota kwa uchumi wa nchi. 
Nchi iliyo na siasa za mgawanyiko huwa na uchumi uliofifia. Jambo hili huwafukuza wawekezaji nchini. Siasa za mgawanyiko pia huchangia gharama ya maisha kuongezeka. 
Siasa za mgawanyiko ni jambo la kupingwa na wananchi na jamii kwa jumla. Wananchi wanafaa kutangamana ili kuweza kujenga nchi kwa pamoja. Wanasiasa pia wanafaa kutupilia mbali siasa za mgawanyiko, wanafaa kujukumika katika kuwaunganisha wananchi ili kuleta maendeleo katika taifa letu.